Oraakkeli
Oraakkeli () tarkoittaa jumalan antamaa vastausta esitettyyn kysymykseen. Oraakkelilla tarkoitetaan myös paikkaa, jossa vastauksia annetaan, tai myöhemmässä kielenkäytössä ihmistä, joka vastaukset antaa. Vastaukset kysymyksiin välitettiin tyypillisesti esimerkiksi meedion tai pappien kautta. Tämä jätti välittäjille mahdollisuuden vaikuttaa neuvojen pyytäjiin.
Oravanpyörä
Kirjaimellisesti oravanpyörä tarkoittaa oravan käyttämää juoksupyörää. Todellisuudessa jyrsijöiden juoksupyörät ovat nykyään enemmän hiirten, hamsterien ja gerbiilien käyttämiä eikä oravan pitäminen häkkieläimenä Suomessa nykyään ole edes laillista. Näin ollen sanaa ei nykyisin juuri käytetä kirjaimellisessa merkityksessä.